# ברזילאים יפניים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
קסאטו מארו, ספינה של מהגרים יפניים לברזיל
ליברדאדה, סאו פאולו; זהו אזור יפני טיפוסי, וניתן לראות את השלט ביפנית על קיר הבניין.

ברזילאי יפני, או ניפו-ברזילאי, הוא אזרח ברזילאי ממוצא יפני, בין אם היגר לברזיל או נולד בה.
ברזיל היא מדינה באמריקה הלטינית שקלטה את מרבית המהגרים היפנים. כיום, היא המדינה המכילה את מספר היפנים הגדול ביותר בעולם (מלבד יפן, כמובן)- לפי הערכות בברזיל חיים בין 1.3 ו-1.5 מיליון יפנים, וזאת בהשוואה ל-800,000 בארצות הברית. הם מרוכזים בעיקר בסאו פאולו. המהגרים היפנים הראשונים הגיעו לברזיל בשנת 1908 על אונייה בשם קסאטו מארו שיצאה מנמל קובה. הם היו קבוצה שמנתה כ-791 נפש, והם יצאו לברזיל במטרה למצוא תנאי מחייה טובים יותר. רבים מהם (כמו גם מהגרים סיניים) הפכו לפועלים בחוות קפה. באותה עת, היה מחסור בברזיל בחוואים, ולכן זו קיבלה בברכה מהגרים מאירופה, וכן זרם של עובדים יפניים על מנת לספק את הדרישה.

בדומה למקומות נוספים בעולם, הצאצאים למהגרים היפנים קיבלו שמות מיוחדים:"ניקיי" לבני דור המהגרים עצמם, "ניסיי" לדור השני של המהגרים , ו"סנסיי" לדור השלישי למהגרים. חלק מהיפנים התחתנו עם ברזילאים, וגם כיום ניתן למצוא לנישואים כאלו דוגמאות רבות. בעניין זה, ברזילאים-יפנים הם לעתים גם ממוצא אירופאי, אפריקאי ו/או אמרינדיאנים, מה שמראה, בין היתר, על הגיוון הרב באוכלוסיית ברזיל. מעניין לציין שבמפקד הברזילאי ברזילאים שאינם ממוצא יפני, אך שנישאו לניפו-ברזילאים, מזהים עצמם לעתים קרובות כיפניים.

## [עריכה] מלחמת העולם השנייה ולאחריה

במהלך מלחמת העולם השנייה, ברזיל ניתקה את היחסים עם יפן. עיתונים ביפנית נאסרו, כמו גם ההוראה בשפה זו. בשל כך, לצאצאי היפנים לא נותר אלא ללמוד בשפה הפורטוגזית בזמן המלחמה. עיתונים בגרמנית ואיטלקית נאסרו גם כן, שכן גרמניה ואיטליה היו בעלות בריתה של יפן.
כשהעימות נגמר, פליטים יפנים רבים החליטו להתיישב בברזיל, ובכך יצרו קהילה יפנית גדולה בברזיל. בקרב הקהילה היפנית התפרסמה מחתרת בשם שינדו רנמי (Shindo Renmei), אשר חבריה האמינו שיפן לא הפסידה במלחמה, וכי סיום המלחמה לא היה אלא מהלך תעמולתי מצד בעלות הברית. חברי כת זו נשארו נאמנים להירוהיטו, הקיסר היפני. לאחר שרצחו חברי המחתרת 23 בני אדם בין 1946 ל- 1947 פרקה המשטרה הברזילאית את המחתרת. כ- 300 מחברי הכת נעצרו וכ- 80 גורשו ליפן.

מרבית צאצאי היפנים בברזיל מראים עניין מועט בלמידת השפה היפנית. רוב הניסיי והסנסיי מדברים פורטוגזית בלבד, ולומדים אנגלית בבית הספר. עם זאת, בחלק מבתי הספר היפניים מלמדים הן ביפנית והן בפורטוגזית. כיום, יפנית היא שפת אימם של כ-400,000 ברזילאים.

## [עריכה] שנות ה-80 ואילך

אישה ברזילאית במהלך פסטיבל בקוריטיבה

במהלך שנות ה-80 המצב הכלכלי ביפן השתפר והגיע לידי יציבות. במקביל, המצב הכלכלי והפוליטי בברזיל הורע. לכן, ברזילאים יפנים רבים קיבלו מיפן אשרות עבודה, היגרו ליפן, ומאוחר יותר כונו "דקסגי". אזרחות יפנית הוצעה לדקסגים הברזילאים ב-1990, על מנת לעודד את ההגירה של היפנים מברזיל. כמה ברזילאים יפנים אף היגרו לארצות הברית, קנדה ופורטוגל.

זרם המהגרים מברזיל ליפן היה וממשיך להיות גדול. מעל ל-270,000 ברזילאים יפנים חיים כיום ביפן. הם מהווים את אוכלוסיית דוברי הפורטוגזית הגדולה ביותר באסיה. מספרם אף עולה על סך דוברי הפורטוגזית במזרח טימור, מקאו וגואה גם יחד (ראוי לציין שכל שלוש מדינות אלו נשלטו בעבר על ידי פורטוגל).
מרבית הבריזלאים היפנים הם נוצרים, ברובם קתולים. עם זאת, כ-25% מהם מאמינים בזן בודהיזם ובשינטו.

## [עריכה] ראו גם

- ברזיל
- יפן
- דמוגרפיה של ברזיל

מקור: http://he.wikipedia.org../../../%D7%91/%D7%A8/%D7%96/%D7%91%D7%A8%D7%96%D7%99%D7%9C%D7%90%D7%99%D7%9D_%D7%99%D7%A4%D7%A0%D7%99%D7%99%D7%9D.html

קטגוריות: ברזיל: דמוגרפיה | ברזילאים | יפנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- 日本語
- 한국어
- Português
- 中文